6.4.2022
DA
Den Europæiske Unions Tidende
C 152/19
Det Europæiske Økonomiske og Sociale Udvalgs udtalelse om »Frivillige — Borgerne skaber Europas fremtid« (initiativudtalelse) (2022/C 152/04)
Ordfører: Krzysztof PATER
Plenarforsamlingens beslutning
25.3.2021
Retsgrundlag
Forretningsordenens artikel 32, stk.
2 Initiativudtalelse
Kompetence
Sektionen for Beskæftigelse, Sociale Spørgsmål og Unionsborgerskab
Vedtaget i sektionen
24.11.2021
Vedtaget på plenarforsamlingen
8.12.2021
Plenarforsamling nr.
565
Resultat af afstemningen (for/imod/hverken for eller imod)
214/3/4
1.
Konklusioner og anbefalinger 1.1.
EØSU bemærker, at de politiske beslutningstagere i debatten om Europas fremtid skal være opmærksomme på, at Europas fremtid ikke alene formes af politikere og institutioner, herunder civilsamfundsorganisationer, men også af millioner af borgere — frivillige, som hver dag bruger deres tid og energi på at handle i solidaritet til gavn for almenvellet både inden for og uden for rammerne af civilsamfundsorganisationer.
1.2.
Millioner af borgere i EU udfører i solidaritet med andre frivilligt arbejde enten som enkeltpersoner eller inden for organiserede strukturer (såvel uformelle som formelle).
Denne bevægelse kræver systematisk og gennemtænkt støtte på både EU- og medlemsstatsniveau, da virkningerne heraf for den sociale udvikling er mange gange større end de eventuelle omkostninger.
EØSU vil i de kommende år gerne se positive og kvalitative ændringer i denne støtte, som bedre afspejler værdien af de frivillige for Europas fremtid.
1.3.
EØSU opfordrer Kommissionen til at arbejde hen imod at erklære 2025 for det europæiske år for frivillige, idet dette ville være:
— en måde at hylde de millioner af frivillige, der har vist, at de spiller en vigtig social rolle, navnlig i de seneste måneder gennem deres arbejde med at bekæmpe virkningerne af pandemien
— en måde at fremme tanken om frivilligt arbejde i medlemsstaternes lokalsamfund og tilskynde flere mennesker til at melde sig som frivillige samt vise, at dette er en inkluderende og universel aktivitet, som inddrager mennesker fra alle grupper og med alle baggrunde, uanset deres alder og plads i samfundet
— en mulighed for at udveksle erfaringer og viden mellem medlemsstaternes myndigheder om retlige og politiske instrumenter, som sigter mod at støtte de frivilliges aktiviteter, og
— en inspiration for Kommissionen til at udvide og oprette nye programmer, der er målrettet frivillige i alle aldre.
— en måde at fremme forståelsen af vigtige projekter vedrørende Europas og dets borgeres fremtid, tilvejebringe objektive data og fakta samt bekæmpe falske og usaglige oplysninger.